Femeie găsită moartă în locuința sa din Sectorul 4, în condiții suspecte. La prima căutare în apartament, poliția nu o văzuse
O femeie a fost găsită moartă în apartamentul său din Capitală, după ce autoritățile au fost alertate de vecini, ca urmare a unui miros suspect provenit din locuința acesteia. De asemenea, rudele femeii, care au precizat că nu au reușit să o mai contacteze de mai mult timp, au solicitat sprijin pentru a intra în apartament. Potrivit anchetatorilor, femeia ar fi decedat în urmă cu mai multe zile, cadavrul fiind acoperit sub mai multe haine.